tartuNLP/wikipedia-smugri-20251201 huggingface dataset:
Paha poliisi (vuoden 1992 elokuva)

Paha poliisi () on vuonna 1992 ensi-iltansa saanut yhdysvaltalainen rikoselokuva, jonka on ohjannut Abel Ferrara sekä tähdittänyt Harvey Keitel. Ferrara kirjoitti elokuvan yhdessä näyttelijä-malli Zoë Lundin kanssa, joka myös esiintyy elokuvassa.
Elokuva esitettiin vuonna 1992 Cannesin elokuvajuhlien Un certain regard -sarjassa.
Seuraaja.
Elokuvan lähes samanniminen seuraaja "Paha poliisi – määräsatama New Orleans" sai ensi-iltansa vuonna 2009. Elokuvan ohjasi Werner Herzog ja sen pääosia esittää Nicolas Cage ja Eva Mendes. Ohjaaja Herzog kiistää, että kyseessä olisi jatko-osa tai uudelleenfilmatisointi. Molempien elokuvien tuottajana toimi Edward R. Pressman.
Nils Johan Rud

Nils Johan Rud (24. heinäkuuta 1908 Ringsaker, Norja – 7. kesäkuuta 1993 Asker, Norja) oli norjalainen kirjailija. Rudin läpimurtoteos oli vuonna 1935 ilmestynyt "Jeg er ingen proletar", jossa hän kuvaa pikkuporvarillista nuorisoa ja toimistotyöntekijöitä. Toisen maailmansodan jälkeisessä psykologisessa trilogiassa "Fredens sønner", "Kvinner i advent" ja "Vi var jordens elskere" (1947–1949) hän kuvaa sodasta palaavan sotilaan elämää. Hän sai 1978 Dobloug-palkinnon
ManiaCult

ManiaCult on belgialaisen death metal -yhtye Abortedin yhdestoista studioalbumi, joka julkaistiin 10. syyskuuta 2021.
Max Peter Bejmer

Max Peter Bejmer (s. 3. kesäkuuta 1992) on ruotsalainen suunnistaja. Bejmer edustaa seuratasolla IFK Göteborgia. Tanskan MM-kilpailuissa 2022 Bejmer oli sprinttiviestin voittaneessa Ruotsin joukkueessa. 
Suunnistuksen EM-kilpailuissa 2022 Bejmer oli Ruotsin toiseksi tulleessa viestijoukkueessa. 
Suunnistuksen maailmancupin osakilpailussa hän on parhaimmillaan saavuttanut kahdeksannen sijan keskimatkan kilpailussa vuonna 2018. Maailmancupin kokonaiskilpailussa hän saavutti 35. sijan vuonna 2019. Bejmer on urallaan voittanut IFK Göteborgin joukkueessa Tiomila-viestin kolme kertaa vuosina 2017, 2018 ja 2019. Jukolan Viestin Bejmer on voittanut urallaan kerran IFK Göteborgin joukkueessa vuonna 2017.
Bejmer on kilpaillut myös kestävyysjuoksussa. Vuoden 2022 maastojuoksun Pohjoismaiden mestaruuskilpailuissa hän sijoittui henkilökohtaisessa kilpailussa toiseksi ja sai joukkuekilpailussa kultaa.
NFL-kauden 2021 runkosarja

NFL-kauden 2021 runkosarja alkoi 9. syyskuuta 2021. Runkosarjan viimeinen kierros pelattiin 9. tammikuuta 2022. Runkosarja koostui 18 kierroksesta, jonka aikana jokainen joukkue pelasi 17 ottelua.
Sarjataulukot.
&lt;section begin="selitteet"/&gt;
&lt;section end="selitteet"/&gt;
American Football Conference.
&lt;section begin="afc_runko_sarjataulukot"/&gt;
&lt;section end="afc_runko_sarjataulukot"/&gt;
National Football Conference.
&lt;section begin="nfc_runko_sarjataulukot"/&gt;
&lt;section end="nfc_runko_sarjataulukot"/&gt;
Ottelut.
Viikko 6.
Viikolla kuusi ensimmäiset joukkueet olivat väliviikolla. Väliviikolla olivat Falcons, Saints, Jets ja 49ers.
Viikko 7.
Viikolla seitsemän kuusi joukkuetta viettivät väliviikkoa: Bills, Cowboys, Jaguars, Vikings, Chargers ja Steelers.
Viikko 8.
Viikolla 8 vain Ravens ja Raiders viettivät välivikkoa.
Viikko 9.
Viikolla 9 Lions, Seahawks, Buccaneers ja Washington olivat väliviikolla.
Viikko 10.
Viikolla kymmenen Bears, Bengals, Texans ja Giants olivat väliviikolla.
Viikko 11.
Viikolla 11 Rams ja Broncos olivat väliviikolla.
Viikko 12.
Viikolla 12 Cardinals ja Chiefs olivat väliviikolla.
Viikko 13.
Panthers, Browns, Packers ja Titans olivat viikolla 13 väliviikolla.
Viikko 14.
Viikko 14 oli viimeinen viikko, jolloin osa joukkueista oli väliviikolla. Colts, Dolphins, Patriots ja Eagles eivät pelanneet viikolla 14.
Tulokset joukkuettain.
&lt;section begin="runko_tulokset_joukkueittain"/&gt;
&lt;section end="runko_tulokset_joukkueittain"/&gt;
Kaarlo Rautio

Kaarlo Rautio, vuoteen 1914 Gröndahl (6. tammikuuta 1896 Uusikaupunki – 21. tammikuuta 1989 Vaasa) oli suomalainen yritysjohtaja ja vuorineuvos.
Raution vanhemmat olivat merikapteeni Isak Gröndahl ja modisti Anna Michailow ja puoliso vuodesta 1924 Karin Judith Sario. Rautio tuli ylioppilaaksi 1913 ja valmistui diplomi-insinööriksi Teknillisestä korkeakoulusta jo 21-vuotiaana. Hän työskenteli valmistuttuaan useissa eri yhtiöissä, kunnes tuli 1931 Vaasan puuvillan toimitusjohtajaksi. Puuvillan kasvatusta ja käsittelyä hän oli opiskellut 1923 Yhdysvalloissa. Vaasan puuvilla -yhtiö kasvoi ja sen tuotteet ja tuotanto kehittyivät Raution johdossa, mutta 1960-luvun puolivälissä se fuusioitiin useiden muiden yhtiöiden kanssa Finlaysoniin. Fuusion jälkeen Rautio jatkoi vielä Vaasassa toimineen yksikön johtajana. Rautiolla oli Vaasan seudulla ja laajemmin Etelä-Pohjanmaalla useita luottamustoimia. Vuorineuvoksen arvonimi hänelle myönnettiin 1956 ensimmäisenä vaasalaisena.
Nikobaariensupiainen

Nikobaariensupiainen ("Crocidura nicobarica") on Intian Nikobaareilla elävä päästäislaji.
Nikobaariensupiainen on luokiteltu äärimmäisen uhanalaiseksi lajiksi. Sitä on tavattu vain Nikobaarien suurimman saaren eteläkärjessä.
Salemin piirikunta (New Jersey)

Salemin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 64 837 vuonna 2020. Piirikunnan hallintokeskus on Salemin kaupunki ja suurin kunta on Pennsville Township. Piirikunta on perustettu 1694.
Pentti Riikkala

Pentti Tuure Riikkala (11. heinäkuuta 1922 Turku – 31. toukokuuta 1997 Helsinki) oli suomalainen insinööri, yritysjohtaja ja vuorineuvos.
Riikkalan vanhemmat olivat liikemies, valokuvaaja Tuure Riikkala ja Lyyli Terho ja puoliso vuodesta 1947 kotitalousopettaja Hilkka Helena Laakso. Ylioppilaaksi Riikkala tuli 1941 ja valmistui sotien jälkeen 1947 koneenrakennusinsinööriksi. Hän työskenteli Valmetin palveluksessa työsuunnittelupäällikkönä ja sitten osastopäällikkönä Teollisuuden Työteholiiton ja Suomen Työnantajain Yleisen Ryhmän palveluksessa. Printal-yhtiötä Riikkala oli perustamassa 1952, Vaasan Höyrymylly -yhtiöön hän tuli tuotantotaloudelliseksi johtajaksi 1957. Vuonna 1967 hänestä tuli yhtiön varatoimitusjohtaja ja 1974 toimitusjohtaja. Hän jäi tehtävästä eläkkeelle 1982. Riikkalalla oli useita luottamustehtäviä, vuorineuvoksen arvon hän sai 1982.
Gloucesterin piirikunta (New Jersey)

Gloucesterin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 302 294 vuonna 2020. Piirikunnan hallintokeskus on Woodburyn kaupunki ja suurin kunta on Washington Township. Piirikunta on perustettu 1686.
La Trinité-sur-Mer

 
La Trinité-sur-Mer () on kunta läntisessä Ranskassa Morbihanin departementissa Bretagnen alueella. Se sijaitsee Quiberoninlahden rannalla, noin 49 kilometriä Lorientin kaupungista kaakkoon.
La Trinité-sur-Merin asukkaat ovat saaneet aina elantonsa merestä. Ensimmäiset jäljet kylästä ja sen satamasta ovat peräisin 1200-luvulta. Kaupunki menestyi merikaupan ansiosta aina vuoteen 1931 saakka, jolloin hallituksen toimenpiteet lopettivat kaupankäynnin. Tämän jälkeen painopiste siirtyi kalastukseen. Kaupungissa oli parhaimmillaan jopa 300 kalastusalusta. 1960- ja 1970-luvuilta lähtien huviveneily lisääntyi ja kalastus väheni, jolloin kaupungin satamasta kehittyi huvivenesatama. Nykyään La Trinité-sur-Merin satamaan mahtuu yli 2000 huvivenettä, ja se on useiden suurten kilpapurjeveneiden kotisatama.
Kaupungin edustalla on myös kasvatettu ostereita 1700-luvulta lähtien. Vuonna 1922 viljelmiin iski osteritauti, joka oli lopettaa koko alan. Nykyään osterinviljely on taas kukoistavaa. 1700-luvulla alkoi myös suolantuotanto suolamarskilla olevilla altailla. Suolantuotanto kuitenkin loppui 1960-luvulla. Alueen kunnostaminen alkoi vuonna 2010, ja ensimmäinen suolankorjuu tapahtui vuonna 2013. Suolamarski on myös monipuolinen luontoympäristö eläimineen ja kasveineen. 
Kaupungin maamerkkejä on Crac’hjoen ylittävä silta "Pont de Kerisper". Silta oli ensimmäinen Gustave Eiffelin suunnittelema silta, joka valmistui vuonna 1901. Saksalaiset sotilaat tuhosivat sillan 8. elokuuta 1944. Tämän jälkeen aloitettiin lauttayhteys joen yli vuonna 1945, kunnes uusi nykyinen silta valmistui vuonna 1958.
Valkoinen pelastaja

Valkoinen pelastaja (eng. "white savior") tarkoittaa (yleensä valkoista) etuoikeutettua ihmistä, joka auttaa tai pelastaa (yleensä ei-valkoisia) huono-osaisempia ihmisiä niin, että auttaminen saattaa palvella enemmän itse pelastajaa kuin pelastettavaa, sekä ylläpitää rasistisia stereotypioita.
Valkoisen pelastajan kertomuksen nostaminen tiedotusvälineissä ihailun kohteeksi on kasvattanut ”vapaaehtoisturismia”, eli toimintaa jossa hyväosaisten maailmantuska lievittyy apua tarvitsevien lyhytkestoisella auttamisella, mutta ei kuitenkaan pyri pitkäkestoiseen muutostyöhön tai korjaamaan rakenteellisia ongelmia. Valkoisen auttajan tarkoitusperät ovat usein hyvät, mutta itse teko voi pahimmassa tapauksessa huonontaa autettavan yhteisön tilannetta. Esimerkiksi ilman lääkärin koulutusta Ugandassa lapsia hoitaneen Renee Bachin huostaan kuoli yhteensä yli sata lasta.
Rasismi.
Valkoisen pelastajan kertomus kehitysyhteistyössä ylläpitää kolonialistista näkemystä esimerkiksi Afrikasta, jossa sivistyminen tapahtuu vain valkoisten avustuksella. Auttamistilanteen näkökulma ja toiminta olla kolonialistinen, jossa koetaan että vain länsimailla ja heidän kulttuureillaan on jaettavaa ja opetettavaa.
Länsimaalaisten tekemä kehitysapu tai muu auttamistyö saattaa esittää valkoiset sankarin roolissa. Ei-valkoisten esittäminen mediassa avuttomina kansoina ylläpitää rasistista stereotypiaa heistä passiivisina avuntarvitsijoina, joiden hyvinvointi riippuu valkoisen pelastajan armahduksesta. Asetelmassa valkoiset ja "valkoinen rotu" nähdään muita parempana ja osaavampana ryhmänä.
Ugandalainen "No White Saviors" -kampanja on korostanut, ettei kyse ole siitä, etteivätkö valkoiset olisi tervetulleita auttamaan, vaan siitä, ettei yhteisöjen ulkopuolelta tulevien auttajien tulisi olla kehitysyhteistyön keskiössä tai päähenkilöitä. Kampanja kritisoi rakenteelliset ongelmat sekä paikallisten osaamisen ja kulttuurin sivuuttavaa kolonialistista hyväntekeväisyyttä.
Elokuvissa ja televisiossa.
Valkoisen pelastajan kertomus toteutuu esimerkiksi useissa Hollywood-elokuvissa. Esimerkiksi orjuutta käsittelevissä elokuvissa "Piiat", "Django Unchained" ja "12 Years a Slave" valkoiset sankarit vapauttavat mustat orjuudesta. Vaikka elokuvien aihe on ollut tummaihoiset ja heihin kohdistuva valkoisten harjoittama sorto, korokkeelle on kuitenkin nostettu heitä auttaneet valkoiset.
Vuoden 2009 tieteiselokuvassa "Avatar" valkoinen sotilas liittyy osaksi muukalaisheimoa, ja päätyy pelastamaan koko heimon oman kansansa armeijan hyökkäykseltä. Kyseinen tarinankerronta pitää yllä käsitystä, että vain valkoinen ihminen voi pelastaa muut, ei-valkoiset kansat ja ryhmät. Asetelma esittää ei-valkoiset avuttomina ja riippuvaisina valkoisesta pelastajasta.
Lyhytdokumentti prinssi Williamin tutustumisesta Tansanian luonnonsuojeluprojektiin sai osakseen paljon kritiikkiä edustamastaan valkoisen pelastajan näkökulmasta. Afrikkaa käsittelevässä dokumentissa nähdään vain yksi afrikkalainen muiden haastateltavien ollessa valkoisia kansainvälisiä asiantuntijoita. Dokumenttia kritisoitiin näkökulmasta, jossa valkoisten on tultava pelastamaan villieläimet mustilta ihmisiltä.
Luvattu maa (Barack Obaman kirja)

Luvattu maa (eng. "A Promised Land") on Yhdysvaltain 44. presidentin Barack Obaman kirjoittama muistelmateos. Kirja julkaistiin marraskuussa 2020. Kirjan on suomentanut Seppo Raudaskoski, Kyösti Karvonen ja Ilkka Rekiaro. Kirjan suomenkielisen painoksen kustansi Otava. Kirjan alkuperäisen version on kustantanut Penguin Random Housen tytäryhtiö Crown Publishing. Kirja on ensimmäinen kaksiosaisesta sarjasta, josta toisen osan arvioidaan ilmestyvän vuonna 2023. Kirjan julkaisupäivänä se oli käännetty jo 26 kielelle, ja sitä myydään yli 50 maassa. 
Kirjaa myytiin yli 1,7 miljoonaa kappaletta sen julkaisuviikolla pelkästään Pohjois-Amerikassa. Kirja käy pääosin läpi Obaman lapsuutta, nuoren juristin uraa sekä Obaman uraa poliitikkona ja lopulta ensimmäistä presidenttikautta vuoteen 2011. Kirja päättyy suunnilleen Osama Bin Ladenin kuolemaan. Kirja on Obaman kolmas.
Kokkolan suomalainen seurakunta

Kokkolan suomalainen seurakunta on Oulun hiippakuntaan ja Kokkolan rovastikuntaan kuuluva Suomen evankelis-luterilaisen kirkon seurakunta. Kokkolan suomalainen seurakunta on osa Kokkolan seurakuntayhtymää ja sen rajat noudattavat kuntaliitosta edeltänyttä vuoden 2008 kaupunginrajaa. Seurakunnan pääkirkkorakennuksena toimii Kokkolan kirkko. 
Seurakunnan tunnuslause on ""Kohtaava seurakunta – Hyvä sanoma keskellä elämää!"" 
Historia.
Suomenkielisen seurakunnallisen työn tarve Kokkolan ja Kaarlelan alueella kasvoi ennen vuotta 1929 merkittävästi väkimäärän lisääntyessä. Kokkolan suomalainen seurakunta syntyi vuonna 1929, kun siihen asti kaksikielinen Kokkolan kaupunkiseurakunta jaettiin kielen perusteella suomalaiseksi ja ruotsalaiseksi seurakunnaksi. Suomalaisen seurakunnan aloittaessa toimintansa jäseniä oli noin 2 500, ja vuonna 1940 heitä oli jo yli 5 000. Tähän osaltaan vaikutti, että vuonna 1934 Närvilän kaupunginosa siirrettiin jakamattomasta Kaarlelan seurakunnasta (Karleby landsförsamling) Kokkolan suomalaiseen seurakuntaan.
Vuonna 1993 Kokkolan suomalaiseen seurakuntaan liitettiin Kaarlelan suomenkielinen seurakunta.
Herätysliikkeet.
Kokkolan suomalainen seurakunta kuuluu muun Keski-Pohjanmaan tavoin herätysliikkeiden maantieteelliseen kohtaamisalueeseen. Kokkolan alueella on voimakasta kannatusta erityisesti lestadiolaisuuden parissa. Kokkolassa vaikuttavat niin vanhoillislestadiolaisuus kuin rauhansanalaisuus. Kokkolassa on voimakasta kannatusta myös evankelisen herätysliikkeen sekä kansanlähetyksen parissa.
Kirkot ja toimitilat.
Kokkolan suomalaisella seurakunnalla on käytössään seuraavat kirkot ja toimitilat:
OPEN LOOK

OPEN LOOK (toisinaan Open Look) on Sun Microsystemsin määritelmä graafiselle käyttöliittymälle. 1990-luvun alkuvuosina Unix-teollisuus oli Motifin ja OPEN LOOKin välillä, joista jälkimmäisen tukena olivat Sun ja AT&amp;T. Open Look käytti myös lisensoitua tekniikkaa Xeroxilta. Kun aiemmin Xerox Star oli suunniteltu tiukasti integroiduksi Open Look suunniteltiin tukemaan erilaisia näppäimistöjä, hiiriä (yksi-, kaksi- ja kolminappisia hiiriä) ja näyttöresoluutioita. Eräs Xerox Starista tuleva piirre ovat ominaisuusikkunat (), jotka sallivat katsoa ja muokata minkä tahansa näytöllä näkyvän objektin ominaisuuksia.
Ohjelmisto tuli mukaan Common Desktop Environment -työpöytäympäristöön. Tuki OPEN LOOK ympäristölle on poistettu Solaris versiossa 11. Sun Microsystemsin OpenWindows ikkunointijärjestelmä perustui Open Look -määrittelylle.
Niina Sillanpää

Niina Sillanpää (s. 1978) on Taideyliopiston Teatterikorkeakoulusta valmistunut helsinkiläinen näyttelijä (TeaK 2005). Hän toimii Suomen teatterikentällä sekä teatteritaiteen, että soveltavan teatterin parissa. Sillanpää on erikoistunut teatteri-improvisaatioon ja hän on ollut improvisaatioteatteri Stella Polariksen jäsen vuodesta 2011. Sillanpää on Red Nose Companyn perustajajäsen ja ollut mukana toiminnassa vuodesta 2008. Sillanpää on tehnyt nukketeatteria Teatteri Hevosenkengässä 2004–2019. 
Niina Sillanpää on näytellyt useissa teattereissa, muun muassa Kotkan kaupunginteatterissa, Lappeenrannan kaupunginteatterissa, Linnateatterissa, Teatteri Takomossa, Kouvolan Teatterissa ja Suomen Kansallisteatterissa.
Aiheesta muualla.
Stella Polaris Niina Sillanpää
Neermahal

Neermahal on Intian Tripuran osavaltiossa sijaitseva palatsi, jonka rakentaminen aloitettiin Tripuran maharadža Bir Bikram Kishore Debbarmanin tilauksesta vuonna 1930. Rakentamisesta vastasi brittiläinen Martin and Burn -yritys, jolta meni yhdeksän vuotta saada palatsi valmiiksi. Neermahal sijaitsee Rudrasagar-järven keskellä. Tyylillisesti palatsissa yhdistyvät hindulainen ja islamilainen arkkitehtuuri. Paikallisten mukaan maharadža Debbarmanin kuoleman jälkeen palatsi jäi heitteille. Vuonna 2015 yksi Neermahalin kymmenestä minareettitornista sortui kunnostustöiden aikana.
Neermahalin palatsin hallinnasta on kiistelty useasti oikeudessa. Tripuran entisen hallitsijasuvun edustaja Kirit Pradyot Deb Barman ja hänen äitinsä Bibhu Kumari Devi ovat vaatineet palatsia itselleen. Kirit Bikram Kishore Manikya Debbarma päätti vuonna 1974 luovuttaa palatsin Tripuran osavaltiohallitukselle kunnostettavaksi ja yleisölle avattavaksi. Bibhu Kumari Devi ja Kirit Pradyot Deb Barman ilmoittivat vuonna 2005 vaativansa palatsia takaisin, mikä sai oikeuden hyväksynnän vuonna 2015. Osavaltiohallitus siirsi asian Tripuran korkeimpaan oikeuteen, jonka mukaan hallitsijasuku menetti oikeutensa Neermahaliin luopuessaan siitä. Kirit Pradyot Deb Barman on luvannut viedä asian Intian korkeimpaan oikeuteen. Tripuran korkein oikeus on antanut osavaltiohallinnolle käskyjä kunnostaa Rudrasagarjärveä ja Neermahalia. Vuonna 2020 osavaltion korkein oikeus käski hallitusta kieltämään ajoneuvot järven ja palatsin lähellä.
Björn Runeborg

Björn Runeborg (14. marraskuuta 1937 Visby, Ruotsi – 3. lokakuuta 2021 Tukholma, Ruotsi) on ruotsalainen kirjailija, koulutukseltaan ekonomi. Hänen läpimurtoteoksensa on 1964 ilmestynyt aateromaani "De bländade". Hänen tyylinsä on arkirealismi, jolla hän kuvaa tavallisia ihmisiä. Hän on kirjoittanut myös näytelmiä.
Gustav Sandelin

Gustav Fredrik Sandelin (16. marraskuuta 1924 Turku – 2. heinäkuuta 2012 Seinäjoki) oli suomalainen maanviljelijä, yritysjohtaja, maanviljelysneuvos ja vuorineuvos.
Sandelinin vanhemmat olivat professori, toimitusjohtaja Eljas Sandelin ja Selma Wasastjerna, maatalousneuvos Alexander Wasastjernan tytär, ja puoliso vuodesta 1950 kotitalousopettaja Raili Kaarina Salojoki. Sandelin tuli ylioppilaaksi 1942 ja valmistui agronomiksi 1950 ja maatalous- ja metsätieteiden lisensiaatiksi 1958. Hän tuli töihin osuusteurastamo Itikkaan 1953 toimitusjohtajan apulaiseksi. Sieltä hän siirtyi Tuottajain Lihakeskuskunnan toimitusjohtajaksi 1959–1963. Toimittuaan tämän jälkeen Itikan toimitusjohtajana kaksikymmentä vuotta hän palasi Tuottajain Lihakeskuskuntaan 1983, nyt pääjohtajaksi. Tehtävästä hän jäi eläkkeelle 1987. Sandelin oli myös maanviljelijä. Maanviljelysneuvoksen arvon hän sai 1973 ja vuorineuvoksen arvon 1986.
Kurt Swanljung

Kurt Erik Gustaf Swanljung (6. kesäkuuta 1918 Vaasa – 16. toukokuuta 2016 Helsinki) oli suomalainen yritysjohtaja ja vuorineuvos.
Swanljungin vanhemmat olivat rehtori Alfred Walter Swanljung ja farmaseutti Enni Kristina Eriksson ja puoliso vuodesta 1945 Hanna Hélène Louise Ehrnrooth, Carl Johan Ehrnroothin tytär. Swanljung tuli ylioppilaaksi 1937 ja suoritti ylemmän oikeustutkinnon 1945, varatuomarin arvon hän sai 1947. Swanljung oli ensin lakimies Wärtsilässä ja Kaukaksella ja sitten Joutseno-Pulpin selluloosatehtaan toimitusjohtaja vuodesta 1958. Hänestä tuli 1961 Sunilan sulfaattiselluloosatehtaan toimitusjohtaja ja 1966 Kymin toimitusjohtaja. Yhtiössä hän työskenteli eläköitymiseensä asti, vuoteen 1979, ja sitten vielä konsernin hallituksen varapuheenjohtajana kymmenen vuotta. Swanljung sai vuorineuvoksen arvon 1972.
Liban Sheikh

Liban Sheikh (s. 1990) on suomalainen poliitikko, joka toimi Vasemmistonuorten puheenjohtajana vuosina 2020–2021. Hän on myös Tampereen kaupunginvaltuuston jäsen.
Elämä.
Sheikh on kotoisin Siilinjärveltä Pohjois-Savosta. Taustaltaan hän Suomen somali, jonka perhe tuli Suomeen 1990-luvun alussa. Hän suoritti varusmiespalveluksensa Kainuun prikaatissa ja on sotilasarvoltaan reservin aliupseeri. Sheikh muutti Tampereelle vuonna 2013 opiskelemaan ihmis- ja yhteiskuntatieteitä Tampereen yliopistoon. Hän on opiskellut myös luonnontieteitä ja kirjallisuutta. Sheikh on kertonut tulevansa köyhästä taustasta ja on perheensä ensimmäinen korkeakouluopiskelija.
Poliittinen toiminta ja näkemykset.
Marraskuussa 2019 Vasemmistonuorten liittokokouksessa Kajaanissa Sheikh valittiin Vasemmistonuorten puheenjohtajaksi kaksivuotiskaudelle. Sheikh oli ensimmäistä kertaa ehdolla Vasemmistoliiton listalta vuoden 2019 eduskuntavaaleissa, joissa hän sai 1 046 ääntä jääden valitsematta. Huhtikuun 2021 kuntavaaleissa hänet valittiin ensikertalaisena kaupunginvaltuustoon.
Sheikhin mukaan hänen poliittisia näkemyksiään ovat kapitalismin sekä syrjinnän vastustaminen ja vasemmistolainen ilmastopolitiikka. Hän on kertonut tukevansa ekososialismia ja feminismiä. Sheikhin puheenjohtajakautena Vasemmistonuoret vaati Suomeen viiden miljoonan euron omistuskattoa.
Debre Tabor

Debre Tabor on kaupunki Etiopian Amharan osavaltiossa. Sen asukasluku oli vuoden 2007 väestönlaskennan mukaan 55 596.
Maantiede.
Debre Tabor sijai8tsee Etiopian Amharan osavaltiossa Debub Gondarin alueella noin 100 kilometriä alueen pääkaupunki Bahir Darista koilliseen ja noin 666 kilometriä maan pääkaupunki Addis Abebata. Lähiympäristössä kohoaa kukkuloita.
Historia.
Nimi Debre Tabor viittaa Raamatun Taborinvuoreen. Alun perin nimi viittasi nykyisen kaupoungin viereiseen kukkulaan. Kukkulalla on puukaiverroksistaan tunnettu Yesuksen (Jeesus) kirkko. Paikan nimi mainitaan historiallisissa lähteissä ensimmäisen kerran Lebne Dengelin valtakaudella 1500-luvulla. 1700-luvulla Debre Tabor oli uuden hallitsijadynastian perustaneen Ali Gwangulin tukialuetta. Varsinaisen kaupungin perusti kuitenkin Ras Gugsa Mesa, Bagemderin oromohallitsija 1800-luvun alussa. Hänen jälkeensä Debre Taborista käsin hallitsivat hänen kolme poikaansa, joista kuuluisin oli vuonna 1831 valtaistuimelle nostettu Alula Qubi. Myöhemmin ebre Tabor toimi koko Etiopian pääkaupungin tavoin. Tewodros II päätyi kuitenkin evakuoimaan ja polttamaan sen brittien hyökäyksen uhatessa maata vuonna 1867. Valtakeskus siirtyi helpommin puolustettavaan Gondariin. Yohannes IV teki Debre Taborista myöhemmin vielä hetkeksi pääkaupunkinsa, kunnes hänkin siirsi valtakeskuksena, tällä kertaa Mekeleen nykyisen Tigrayn alueella.
Italian hyökätessä Etiopiaan Debre Tabor vallattiin lähes ilman vastarintaa huhtikuussa 1936. Seuraavana vuonna kaupungissa oli arviolta noin 9 000 nasukasta. Italialaiset menettivät kaupungin yhtä lailla pienin taisteluin brittijoukoille heinäkuussa 1941. 1980-luvulla kaupungin hallinnasta taisteltiin maata hallitsevan Derg-sotilasdiktatuurin, sekä EPRDF:n ja TPLF:n joukkojen välillä.
Väestö.
Debre Taborin kaupungin ja piirikunnan ("woreda") asukasluku oli Etiopian vuoden 2007 väestönlaskennan mukaan 55 596.
Mikko Tähtinen

Mikko Ilmari Tähtinen (6. elokuuta 1914 Helsinki – 18. lokakuuta 2003 Helsinki) oli suomalainen insinööri, yritysjohtaja ja vuorineuvos.
Tähtisen vanhemmat olivat johtaja Ilmari Tähtinen ja Siiri Amanda Heiniö ja puoliso vuodesta 1941 Taimi Annikki Muttilainen. Ylioppilaaksi Tähtinen tuli 1932 ja valmistui diplomi-insinööriksi 1936. Hän työskenteli Suomen Raakasokeritehdas -yhtiön ja Kumiteollisuus-yhtiön palveluksessa ja sitten vuodesta 1944 Oulu-yhtiön palveluksessa. Vuonna 1951 hänestä tuli Oulu-yhtiön sellutehtaan tekninen johtaja, 1954 yhtiön Nuottasaaren tehtaan yli-insinööri ja 1960 yhtiön varatoimitusjohtaja. Kajaani-yhtiön toimitusjohtajaksi Tähtinen siirtyi 1962 ja jäi eläkkeelle tehtävästä 1978. Vuorineuvoksen arvon hän sai 1970.
Eva Runefelt

Eva Runefelt (s. 1953) on ruotsalainen kirjailija. Esikoisteos, romaani "I svackan", ilmestyi 1975. Se kertoo nuoren tytön kehityksestä. Novellikokoelma "Hejdad tid" ilmestyi kahdeksan vuoden kuluttua. Runokokoelmia hän on julkaissut harvakseltaan.
Teokset.
Suomennettuja runoja.
Pia Koskinen-Launosen suomentamia Runefeltin runoja on julkaistu "Parnassossa" (nro 2003: 1).
Mustameduusakala

Mustameduusakala ("Centrolophus niger") on meduusakaloihin kuuluva kalalaji. Sitä tavataan lauhkeista valtameristä niin pohjoiselta kuin eteläiseltäkin pallonpuoliskolta.
Koko ja ulkonäkö.
Mustameduusakala voi kasvaa suurimmillaan 110–150 cm pitkäksi ja tyypillinen pituus on noin 60 cm. Ruumiinrakenteeltaan laji on pitkänomainen ja tylppäkuonoinen. Kalan silmät ovat suuret. Mustameduusakalan selkä- ja peräevät ovat pitkät ja pyrstöevä on kuunsirpinmuotoinen tai hieman haarautunut. Mustameduusakala on väriltään hyvin tumman ruskea, lähes musta, ja ruumiissa voi olla sinertävä vivahde. Vatsa on muuta ruumista vaaleampi.
Levinneisyys ja elintavat.
Mustameduusakalan levinneisyysalue on hyvin laaja sitä tavataan Pohjois-Atlantilla idässä Norjasta Espanjaan ja lännessä Nova Scotiasta Massachusettsiin sekä Välimerestä. Eteläisellä pallonpuoliskolla laji elää Argentiinasta Tyynenmeren kaakkoisosiin. Mustameduusakala liikkuu useimmiten 300–700 metrin syvyydessä ja syvimmillään sitä on tavattu noin 1 100 metrin syvyydessä. Nuoret yksilöt liikkuvat lähempänä pintaa usein meduusojen, salpojen tai hylkytavaran seassa. Mustameduusakala syö meduusojen, salpoja, äyriäisiä ja kaloja. 
Mustameduusakala on hyvä ruokakala, mutta ei kaupallisesti kovin merkittävä.
NFL-kauden 2021 tilastot ja palkinnot

Tämä artikkeli sisältää NFL-kauden 2021 tilastoja ja palkintoja.
Tilastot.
Tilastot sisältävät vain runkosarjaottelut.
Pelinrakentajat.
&lt;section begin="pelinrakentajat_jaardit"/&gt;
Heitetyt jaardit
&lt;section end="pelinrakentajat_jaardit"/&gt;
&lt;section begin="pelinrakentajat_touchdownit"/&gt;
Syötetyt touchdownit
&lt;section end="pelinrakentajat_touchdownit"/&gt;
Hyökkääjät.
&lt;section begin="hyökkääjät_juostut_jaardit"/&gt;
Juostut jaardit 
&lt;section end="hyökkääjät_juostut_jaardit"/&gt;
&lt;section begin="hyökkääjät_juostut_touchdownit"/&gt;
Juostut touchdownit
&lt;section end="hyökkääjät_juostut_touchdownit"/&gt;
&lt;section begin="hyökkääjät_kiinniotetut_jaardit"/&gt;
Kiinniotetut jaardit
&lt;section end="hyökkääjät_kiinniotetut_jaardit"/&gt;
&lt;section begin="hyökkääjät_kiinniotetut_touchdownit"/&gt;
Kiinniotetut touchdownit
&lt;section end="hyökkääjät_kiinniotetut_touchdownit"/&gt;
&lt;section begin="hyökkääjät_kenttäpotkumaalit"/&gt;
Tehdyt kenttäpotkumaalit
&lt;section end="hyökkääjät_kenttäpotkumaalit"/&gt;
Puolustajat.
&lt;section begin="puolustajat_taklaukset"/&gt;
Taklaukset
&lt;section end="puolustajat_taklaukset"/&gt;
&lt;section begin="puolustajat_säkitykset"/&gt;
Säkitykset
&lt;section end="puolustajat_säkitykset"/&gt;
&lt;section begin="puolustajat_syotonkatkot"/&gt;
Syötönkatkot
&lt;section end="puolustajat_syotonkatkot"/&gt;
Palkinnot.
Viikon ja kuukauden pelaajat.
&lt;section begin="viikko_kuukausi_pelaajat"/&gt;
&lt;section end="viikko_kuukausi_pelaajat"/&gt;
Secret Superstar

Secret Superstar on vuonna 2017 ensi-iltansa saanut intialainen hindinkielinen musikaalinen draamaelokuva, jonka on käsikirjoittanut ja ohjannut Advait Chandan ja jonka ovat tuottaneet Aamir Khan ja Kiran Rao. Elokuvan pääosissa nähdään Zaira Wasim, Meher Vij, Raj Arjun ja Aamir Khan. Elokuva kertoo kasvutarinan teini-ikäisestä tytöstä, joka haluaa tulla laulajaksi, lataa videoita YouTubeen ja peittää henkilöllisyytensä niqabilla sekä hänen suhteistaan ​​äitiinsä, isäänsä ja mentoriinsa. Elokuva käsittelee sosiaalisia kysymyksiä, kuten feminismiä, sukupuolten tasa-arvoa ja perheväkivaltaa.
Elokuva sai kriitikoilta kaiken kaikkiaan myönteisiä arvosteluja. Wasim voitti Pradhan Mantri Rashtriya Bal Puraskar -lapsinäyttelijäpalkinnon poikkeuksellisesta saavutuksesta. "Secret Superstar" sai kymmenen ehdokkuutta 63. Filmfare Awards -gaalassa, mukaan lukien paras elokuva, paras ohjaaja Chandanille, paras naispääosa Wasimille ja paras miessivuosa Khanille. Se voitti kolme Filmfare Awards -palkintoa, mukaan lukien parhaan naisnäyttelijän kriitikkopalkinto Wasimille, paras naissivuosa Vijille ja paras naislaulaja Meghna Mishralle.
"Secret Superstarista" tuli yksi kaikkien aikojen kannattavimmista elokuvista. Se tuotti 9,65 miljardia rupiaa maailmanlaajuisesti 150 miljoonan rupian budjetilla, ja sijoitetun pääoman tuotto oli yli 6000 %. Elokuva oli myös eniten tuottanut intialainen elokuva, jossa on naispäähenkilö, eniten tuottanut vuoden 2017 hindielokuva, neljänneksi eniten tuottanut intialainen elokuva maailmanlaajuisesti ja toiseksi eniten tuottanut intialainen elokuva ulkomailla. Kiinassa se oli viidenneksi eniten tuottanut ulkomainen elokuva vuonna 2018 ja toiseksi eniten tuottanut ei-englanninkielinen ulkomaalainen elokuva koskaan ("Dangalin" jälkeen).
Age of Empires IV

Age of Empires IV on Relic Entertainmentin kehittämä ja Xbox Game Studiosin julkaisema strategiapeli. Peli julkaistiin Windowsille 28. lokakuuta 2021.
Peli on "Age of Empires" -pelisarjan neljäs osa.
Pelaaminen.
Suurin osa pelin mekaniikoista tulee suoraan . Esimerkiksi resurssit vaativat pudotuspaikkoja, kivi tuodaan takaisin resurssiluetteloon ja munkit voivat käännyttää yksiköitä. Kun pyhäinjäännös on munkin hallussa, he voivat käännyttää yksiköitä pienellä vaikutusalueella. Tätä mekaniikkaa suunniteltiin "Age of Empires II":een, mutta sitä ei lisätty lopulliseen peliin.
Julkaisupäivänä pelattavia sivilisaatioita on kahdeksan kappaletta, jotka ovat: englantilaiset, kiinalaiset, mongolit, Delhin sulttaanikunta, ranskalaiset, Abbasidikalifaatti, Pyhä saksalais-roomalainen keisarikunta sekä Moskovan ruhtinaskunta.
Kehitys.
Microsoft tiedotti 21. elokuuta 2017, että Relic Entertainment kehittäisi "Age of Empires IV":n. Microsoftin Gamingin varatoimitusjohtaja Phil Spencer vahvisti 11. kesäkuuta 2019, että "Age of Empires IV" on vielä kehitysvaiheessa. 14. marraskuuta 2019 X019 -tapahtumassa esiteltiin kuvamateriaalia "Age of Empires IV":sta"." Videolla näkyi keskiaikaista sodankäyntiä englantilaisten ja mongolijoukkojen välillä. 16. maaliskuuta 2021 Xbox julkaisi videon, jolla esiteltiin muun muassa "Age of Empires IV":n yksiköitä, sivilisaatioita sekä kehitystä. Microsoft ilmoitti vuoden 2021 E3-tapahtumassa, että "Age of Empire IV" julkaistaisiin Xbox Game Passille tietokoneelle 28. lokakuuta 2021.
Vastaanotto.
Age of Empire IV sai posiitivisen vastaanoton. Jukka Moilanen antoi pelille arvosanan 9/10 ja kirjoitti "Pelaaja"-lehden arvostelussaan pelin muistuttavan Age of Empires II:sta ja piti tätä positiivisena asiana. Muun muassa pelisarjan kolmannen osan kotikaupunki-mekaniikan poissaolo sekä toisen osan kivi-paperi-sakset tyylisen taistelemisen paluu olivat positiivisia asioita. Kampanjan televisiodokumentteja muistuttavat välivideot olivat hänen mielestään hyviä, mutta niitä olisi saanut olla enemmän. Hän moitti joukkojen reitinhakua sekä pelin grafiikoita.
V2.fi antoi pelille kolme ja puoli tähteä ja kritisoi, että pelistä on vaikea innostua, vaikkakaan peli ei ole huonosti tehty. Kritiikkiä sai muun muassa suurten joukkojen mikromanagerointi, reitinhaku sekä tekoäly. V2.fi toivoi pelin olevan parempi 15 vuoden odottelun jälkeen. Positiivisia asioita olivat muun muassa kampanja sekä sen välivideot, joita pidettiin "hyvin onnistuneina."
Ruotsin radion runopalkinto

Ruotsin radion runopalkinto ("Sveriges Radios lyrikpris") on Ruotsin radion vuosittain jakama palkinto. Palkintoa on jaettu vuodesta 1958.
Lähteet.
Palkitut vuoteen 2012, Sveriges Radio
The Heavy Entertainment Show

The Heavy Entertainment Show on brittiläisen muusikon Robbie Williamsin yhdestoista studioalbumi, joka julkaistiin 4. marraskuuta 2016.
The Christmas Present

The Christmas Present on brittiläisen laulajan Robbie Williamsin joulualbumi, joka julkaistiin 22. marraskuuta 2019.
Risto Santti

Risto Seppo Sakari Santti (14. helmikuuta 1942 Akaa – 29. huhtikuuta 2021 Turku) oli Turun yliopiston anatomian professori.
Santti valmistui Turun yliopistosta lääkäriksi 1967 ja väitteli samassa paikassa lääketieteen ja kirurgian tohtoriksi 1967. Hänen väitöskirjansa aihe oli "Marsun maksan kynureninformamidaasi". Santti opiskeli Yhdysvalloissa Harvard Medical Schoolissa 1969–1970 ja toimi vierailevana tutkijana Pohjois-Carolinassa sijaitsevassa National Institute of Environmental Health Sciencesissa 1987–1988. Ensimmäinen vierailun aikana vallinnut yhteiskunnallinen kuohunta teki Santista sosiaalista vastuuntuntoa kannattavan ihmisen koko eliniäkseen. Vierailut myös suuntasivat hänen tutkimustyötään ajankohtaisiin solubiologian kysymyksiin.
Turun yliopisto oli Santin työpaikka yli 30 vuoden ajan. Hän työskenteli anatomian apulaisprofessorina 1975–1998 ja anatomian professorina 1998–2006. Lisäksi hän oli lääketieteellisen tiedekunnan varadekaani 1996–1998 ja biolääketieteen laitoksen johtaja 2002–2006. Sivutoimenaan Santti oli yksi Hormos Medical oyj:n perustajista, tieteen keskustoimikunnan jäsen 1974–1976 ja 1980–1985, Korkeakouluneuvoston varapuheenjohtaja 1977–1980, valtion lääketieteellisen toimikunnan puheenjohtaja 1980–1985 sekä Naantalin ympäristönsuojelulautakunnan jäsen 1984–1990. Santti sai useita lääke- ja elintarvikealan patentteja keksinnöilleen.
Tutkijana Santti keskittyi estrogeenin ja samalla tavoin vaikuttavien ympäristökemikaalien vaikutusten määrittämiseen hiiri-, rotta- ja ihmiskoiraissa. Hän kirjoitti yhdessä eläintieteilijä Rauno Tenovuon kanssa teokset "Ympäristön haitat terveydelle" (Otava 1985) ja "Terveys ja ympäristö" (WSOY 1988). Santin yhdessä muiden kanssa toimittamia kirjoja ovat "Muuttuva ympäristö ja terveys" (1992), "Miehen terveys : maskuliinisuuden onni ja kirous" (1995) ja "Terveysvaikutteiset elintarvikkeet : ruokaa, lääkettä vai markkinointia?" (1998). Tieteellisiä julkaisuja Santilla on noin sata. Eläkkeelle jäätyään hän kirjoitti yhdessä Martin Paneliuksen ja Jarkko S. Tuusvuoren kanssa 760 sivuisen järkäleen "Käsikirja" (Teos 2013), joka kertoo lähes kaiken ihmisen käden anatomiasta, evoluutiosta, kulttuurihistoriasta ja kosketuksen merkityksestä.
A Storm to Come

A Storm to Come on saksalaisen a cappella -metalliyhtye Van Canton debyyttialbumi, joka julkaistiin 10. tammikuuta 2007.
Daite tank (!)

Daite tank (!) (, suom. "antakaa tankki") on venäläinen rock-yhtye Kolomnasta. Sen perustivat Dmitri Mozžuhin ja Aleksandr Romankin vuonna 2007. Nykyään yhtyeeseen kuuluvat laulaja Dmitri Mozžuhin, kitaristi Maksim Kulša, basisti Sergei Akimov, saksofonisti Aleksandr Timofejev sekä rumpali Ilja Gerasimenko.
Vuoteen 2011 saakka yhtye tunnettiin englanninkielisellä nimellä "Give Us A Tank (!)". Nimi tulee GTA 3 -videopelin huijauskoodista "giveusatank". Se käännettiin myöhemmin venäjäksi, jotta se olisi venäläisyleisölle helpompi lausua ja muistaa.
Hero (Van Canton albumi)

Hero on saksalaisen a cappella -metalliyhtye Van Canton toinen studioalbumi, joka julkaistiin 26. syyskuuta 2008.
Opel Astra L

Opel Astra L on Opel Astran kuudennen sukupolven malli, jota on valmistettu vuodesta 2021 lähtien.
Opel Astra L (2021–).
Kuudennen sukupolven Astra esiteltiin viisiovisena hatchbackina heinäkuussa 2021. Se perustuu samalle EMP2-perusrakenteelle kuin esimerkiksi Peugeot 308. Mitat eivät kuitenkaan muuttuneet merkittävästi edeltäjään verrattuna. Akseliväli kasvoi reilulla senttimetrillä, leveys viidellä senttimetrillä ja kokonaispituus ainoastaan neljällä millimetrillä. Keulan muotoilu noudattelee valmistajan uutta Vizor-ilmettä. Ohjaamossa on kaksi 10-tuumaista näyttöä, joista toinen on kuljettajan edessä sijaitseva mittaristonäyttö ja toinen puolestaan kojelaudan keskellä oleva kosketusnäyttö. Valmistaja kutsuu ratkaisua nimellä Pure Panel. Automaattivaihteisissa malleissa ei ole perinteistä vaihdekeppiä, vaan ainoastaan pienikokoinen ajosuunnan valitsin. Farmarimalli Sports Tourer esiteltiin marraskuussa 2021.
Vuoden 2022 Euro NCAP -kolaritestistä Astra sai tulokseksi neljä tähteä viidestä. 
Bensiinimoottorivalikoimassa ovat kolmesylinterinen 1,2-litrainen (110/130 hv) ja nelisylinterinen 1,6-litrainen, joka on aina lataushybridimalli ja siitä on valittavana kaksi tehovaihtoehtoa (180/225 hv). Dieselmoottori on 1,5-litrainen (130 hv). Voimansiirtona on moottorista riippuen kuusivaihteinen manuaalivaihteisto tai kahdeksanportainen automaattivaihteisto.
Rikinkeltainen taivas (elokuva)

Rikinkeltainen taivas () on Claes Olssonin ohjaama suomalainen draamaelokuva vuodelta 2021. Elokuva perustuu Kjell Westön samannimiseen romaaniin vuodelta 2017. Elokuva sai ensi-iltansa 5. marraskuuta 2021.
Elokuvassa Frej-nimisen kirjailijan lapsuudenystävää Alexia puukotetaan, minkä seurauksena Frej alkaa muistella nuoruuttaan, jolloin hän tutustui Alexiin sekä tämän siskoon Stellaan.
Hunterdonin piirikunta

Hunterdonin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 128 947 vuonna 2020. Piirikunnan hallintokeskus on Flemingtonin kunta ja suurin kunta on Raritan Township. Piirikunta on perustettu 1714.
Liettuankohokki

Liettuankohokki ("Silene borysthenica") on Itä-Euroopassa ja Aasiassa kasvava kohokkilaji. Sen lähilajeja on muun muassa läntisessä Euroopassa kasvava arokohokki ("Silene otites"). Kasvi on kaksivuotinen, 30–60 senttimetriä korkeaksi kasvava, karvainen. Varsi on pysty ja haaraton-vähähaarainen. Ruusukelehdet ovat vastapuikeita, 2–6 cm pitkiä, 2–5 mm leveitä. Kukinto on terttumainen ja koostuu muutaman kukan kiehkuroista. Verhiö on kellomainen, nukkakarvainen, vihertäväsuoninen. Terälehdet ovat valkoiset, noin puolitoista kertaa verhiön pituiset. Kota on pallomainen, noin kolme millimetriä halkaisijaltaan.
Liettuankohokki esiintyy alkuperäisenä Itä-Euroopassa, Euroopan puolella Venäjää, Kaukasiassa, Siperiassa, Mongoliassa ja Luoteis-Kiinassa. Ainoa havainto lajista Suomessa on etelärannikolta eräältä painolastimaalta 1880-luvulla.
Somersetin piirikunta (New Jersey)

Somersetin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 345 361 vuonna 2020. Piirikunnan hallintokeskus on Somervillen kaupunki ja suurin kunta on Franklin Township. Piirikunta on perustettu 1688.
Norsunluurannikonsupiainen

Norsunluurannikonsupiainen ("Crocidura wimmeri") on Norsunluurannikolla elävä päästäislaji.
Norsunluurannikonsupiainen on luultavasti kotoperäinen laji Norsunluurannikon eteläosassa, jossa sitä on tavattu Adiopodoumen lähellä ja Bancon kansallispuistossa. Sitä on tavattu kosteassa, suomaisessa metsässä lähellä rannikkoa, sekä ikimetsässä. Adiopodoumesta on hakattu paljon metsää maatalousmaaksi, ja samalla on saatettu tuhota tälle lajille sopivat elinympäristöt, jolloin kansallispuisto on sen viimeinen suojapaikka.
Christa Renwall

Christa Renwall (s. 1978 Kauniainen) on laulaja ja vocal coach joka levyttää omaa musiikkiaan taiteilijanimellä Cee. Ennen suomenkielisen soolomateriaalin tekemistä Renwall lauloi englanniksi muun muassa yhtyeissä Acron ja Waldo's People, Slowin albumilla "This Is Now" ja pari kertaa euroviisukarsinnoissa.
Renwall on lisäksi vieraillut eri artistien levytyksillä taustalaulajana tai vierailevana artistina, esiintynyt oman Jumper-bilebändinsä kanssa sekä laulanut eri taustakuoroissa..
Vuonna 2013 Renwall kilpaili "The Voice of Finland" -kilpailun toisella tuotantokaudella, mutta putosi kaksintaisteluvaiheessa. Vuonna 2021 Renwall oli Cee-nimellä mukana "All Together Now Suomi" -sarjan tuomaristossa.
Renwall oli Vasemmistoliiton kunnallisvaaliehdokkaana vuonna 2021. Hän sai 67 ääntä eikä tullut valituksi.
Telakkakatu

Telakkakatu () on pohjois–eteläsuuntainen katu pääosin Punavuoren kaupunginosassa Helsingin eteläisessä kantakaupungissa. Se alkaa Eiran­rannasta ja johtaa lähelle Hietalahtea, Puna­vuoren­kadun risteykseen, josta katulinjaus jatkuu Hietalahdenranta-nimisenä.
Katu on saanut nimensä Hietalahden telakasta, joka sijaitsee kadun länsipuolella ja jonka alue ulottui ennen Telakkakatuun saakka. Ruotsinkielisen nimensä Docksgatan katu sai jo vuonna 1870. Suomenkieliseksi nimeksi valittiin vuonna 1909 Tokankatu, joka kuitenkin vaihdettiin Telakkakaduksi vuonna 1928.
Historia.
1890-luvulta 2000-luvun alkuun asti Telakkakadulla oli Helsingin satamaradan liikennettä. Kiskot kulkivat ratakuilussa kadun keskellä Hietalahdesta Meri- ja Eteläsatamaan. Ratakuilu oli enimmäkseen muutaman metrin alempana kuin kadun pinta sen kummallakin puolella, mutta Tehtaankadun ja Munkkisaarenkadun kohdalla oli tasoristeys, jonka kohdalla kadut ja satamarata olivat samalla korkeudella. Rataosuus purettiin kesällä 2008 ja satamarata kokonaisuudessaan keväällä 2009. 
Telakkaranta.
Telakkakatua alettiin uudistaa voimakkaasti 2010-luvun lopussa. Rantaan alettiin rakentaa Telakkaranta-nimistä aluetta, johon kuuluu asuntoja ja toimistorakennuksia. Kadun varressa sijainnut monitoimitalo Nosturi purettiin Telakkarannan tieltä vuonna 2020. Euroopan kemikaaliviraston pääkonttori valmistui osana Telakkarantaa vuonna 2020.
Raitioliikenne.
Telakkarannan rakentamisen yhteydessä kadulle rakennettiin noin kilometrin verran uutta raitiotietä Bulevardin kiskojen jatkeeksi. Osuus ulottuu kääntöpaikalle Hernesaaren pohjoisosaan, josta sitä on tarkoitus jatkaa noin kilometrillä Hernesaaren kärkeen saakka. Vanha satamaradan kuilu poistettiin ja katu tasattiin raitiotietä varten. Remontin aikana kadun alta Mestaritalon kupeesta löytyi rakennelma, jonka arvellaan olleen vanha huoltotunneli. 
Uudet kiskot valmistuivat kesällä 2020, ja raitiovaunut aloittivat liikennöinnin huhtikuussa 2021. Telakkakadulla sijaitsevat Telakanpuistikko- ja Munkkisaari-nimiset pysäkit. 
Jo ennestään Telakkakatua pitkin kulki Mestaritalon kohdalla raitiolinja 1, jonka eteläisen päätepysäkkiin liittyvä kääntösilmukka kiertää Mestaritalon korttelin ympäri. Sen päätepysäkki sijaitsee kuitenkin Pursimiehenkadulla, eikä sillä ole pysäkkiä Telakkakadulla.
Rakentamisen yhteydessä koko kadun kunnallistekniikka uusittiin. Kadulle rakennettiin yksisuuntaiset pyöräkaistat ja erilliset jalkakäytävät.
Poikkikadut.
Merimiehenkadun ja Punavuorenkadun välissä kadun itäpuolella on Telakanpuistikko.
Rustokki

Rustokki eli kiehkurarustokki ("Illecebrum verticillatum") on yksivuotinen kohokkikasvilaji, joka kuuluu ainoana rustokkien sukuun. Se on 2–20 senttimetriä korkeaksi kasvava rentovartinen ruoho, jonka varret ovat nelisärmäisiä, karvattomia, usein punertavia. Lehdet ovat pieniä ja vastakkaisia. Varren nivelkohdassa kasvaa kaksi viuhkokukintoa, joissa on kolmesta kuuteen kukkaa. Kukka on noin kahden millimetrin kokoinen ja valkoinen. Verholehdet ovat turpeat ja suipot, terälehdet hyvin pienet ja rihmamaiset.
Rustokkia esiintyy Euroopassa, etenkin länsi- ja eteläosassa, lisäksi Välimeren eteläpuolella Luoteis-Afrikassa. Pohjoismaissa se on hyvin harvinainen ja eteläinen. Rustokki kasvaa kosteilla, avoimeksi muokatuilla paikoilla.
Pulsedriver

Pulsedriver (oik. Slobodan Petrovic Jr., s. 22. helmikuuta 1974 Schleswig-Holstein, Saksa) on saksalainen DJ ja musiikkituottaja.
Ura.
Petrovicin ura alkoi 1980-luvun lopulla klubeista ja erilaisista nuorisojuhlista, joissa hän toimi DJ:nä. 1990-luvulla hän siirtyi alati isommille areenoille ja otti taiteilijanimen Tibby. Petrovicin ensimmäinen single-julkaisu oli "Twilight Zone", tuolloin hänen taiteilijanimenään oli Aqualoop. Vuonna 1997 Petrovic aloitti Pulsedriver-projektinsa, johon liittyy melodisen ja iskevän musiikin tuottaminen. Pulsedriverin debyyttisingle on "Rhythmic Trip" (1997). Ensimmäinen kaupallinen menestys oli "Kiss That Sound" (1999), jota on seurannut usea menestysjulkaisu, mukaan lukien versio Kim Wilden pop-klassikosta "Cambodia".
2000-luvun alussa Pulsedriver perusti oman levy-yhtiönsä, joka sai nimekseen Aqualoop Records. Siitä kehittyi yksi Saksan menestyneimmistä tanssimusiikin alalla. Vuonna 2013 Pulsedriver perusti toisen levy-yhtiön, Feed My Beat Recordsin.
Tribe of Force

Tribe of Force on saksalaisen a cappella -metalliyhtye Van Canton kolmas studioalbumi, joka julkaistiin 26. helmikuuta 2010.
Hando Runnel

Hando Runnel (1938 Järvamaa, Võhmuta, Viro) on virolainen runoilija. Hän on ollut "Looming"-lehden toimittaja 1966–1971.
Tuotantonsa alussa hän oli maalaiselämän kuvaaja mutta siirtyi sittemmin moderniksi kansanlaulajaksi ja kertoo virolaisten ahdistuksesta ja murheesta. Hän on julkaissut myös esseekokoelman "Ei hõbedat kulda" (1984).
Taeko Ōnuki

Taeko Ōnuki (, s. 28. marraskuuta 1953 Tokio, Japani) on japanilainen laulaja ja lauluntekijä. Ōnuki perusti Sugar Babe -nimisen popyhtyeen ”city popin kuninkaaksi” kutsutun Tatsurō Yamashitan kanssa vuonna 1973. He julkaisivat studioalbumin "SONGS" vuonna 1975. Kun yhtye lopetti vuonna 1976, Ōnuki julkaisi samana vuonna ensimmäisen sooloalbuminsa "Grey Skies". 
Diskografia.
Lähde:
Sainte-Anne-d’Auray

 
Sainte-Anne-d’Auray () on kunta läntisessä Ranskassa Morbihanin departementissa Bretagnen alueella. Se sijaitsee noin 45 kilometriä Lorientin kaupungista itään.
Sainte-Anne-d’Auray on Bretagnen tärkein pyhiinvaelluspaikka. Vuonna 1625 Neitsyt Marian äiti Pyhä Anna ilmestyi täällä bretagnilaiselle Yves Nikolazicille. Tämän johdosta joka kesä 26. heinäkuuta Sainte-Anne-d’Aurayssä vierailee keskimäärin 500 000 pyhiinvaeltajaa.
Sainte-Annen basilika on rakennettu vuonna 1872. Se korvasi aiemman basilikan, joka oli käynyt pieneksi suurten kävijämäärien takia. Basilikassa on Yves Nikolazicin (1591–1645) hauta.
Cumberlandin piirikunta (New Jersey)

Cumberlandin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 154 152 vuonna 2020. Piirikunnan hallintokeskus on Bridgetonin kaupunki ja suurin kaupunki on Vineland. Piirikunta on perustettu 1748.
Kehtoneilikat

Kehtoneilikat ("Petrorhagia") on kohokkikasvisuku, johon kuuluu noin kolmekymmentä lajia. Niitä esiintyy Euroopassa, Makaronesiassa, Pohjois-Afrikassa ja Länsi-Aasiassa. Lähes kaikki kehtoneilikat on aiemmin sijoitettu lähisukuisiin raunikkeihin ("Gypsophila") tai neilikoihin ("Dianthus"). Suvun kasveja ei esiinny Suomessa, ja pohjoisimmillaan niitä kasvaa Etelä-Ruotsissa, kuten Gotlannissa.
Warrenin piirikunta (New Jersey)

Warrenin piirikunta () on Yhdysvaltojen New Jerseyn osavaltiossa sijaitseva piirikunta. Sen väkiluku oli 109 632 vuonna 2020. Piirikunnan hallintokeskus on Belvideren kunta ja suurin kunta on Phillipsburg. Piirikunta on perustettu 1824.
Iso-Lauas

Iso-Lauas on Pohjois-Savossa Kuopiossa Airakselassa sijaitseva järvi. Etäisyys Kuopion keskustasta on 20 kilometriä lounaaseen.
Nimitys.
Järven nimeen sisältyvä sana "lauas" (gen. "laukaan") on tarkoittanut ainakin kosteaa, matalaa maastoa sekä mahdollisesti myös rantaniittyä. Sana tunnetaan lähinnä hajanaisesti esiintyvistä soihin tai niittyihin viittaavista paikannimistä, varsinaisia murretietoja on hyvin vähän. Järven itäpuolella on kaksi nimeltään samantapaista järveä, Viita-Lauas ja Laukaanjärvi eli Kumpu-Lauas.
Maantietoa.
Iso-Lauas on 7,8 kilometriä pitkä, 1,4 kilometriä leveä, ja sen pinta-ala on 611 hehtaaria eli 6,1 neliökilometriä. Iso-Lauas muistuttaa muodoltaan kuunsirppiä. Allas on monen muun suomalaisjärven tavoin kaakkois–luoteissuuntaisesti pitkä, suurin etäisyys järven kaakkoiskolkasta luoteiskolkkaan on 7,6 kilometriä. Iso-Lauas levenee kaakosta kohti järven keskiosaa, josta se jälleen kapenee kohti luodetta.
Järvellä on kartan mukaan 18 saarta. Iso-Laukaan suurin saari on yli 20-hehtaarinen Salonsaari altaan luoteisosassa. Saaren ja mantereen välisen salmen syvin kohta on 26 metriä. Pirunvuori salmen länsirannalla kohoaa 200 metriä merenpinnan yläpuolelle, eli yli 70 metriä järven pinnan yläpuolelle. Aivan Salonsaaren kaakkoispuolella Metsosalmen erottamana on kuuden hehtaarin laajuinen Vuohisaari, jonka kaakkoispuolisella matalikolla on muutaman pienen saaren jono. Ison-Laukaan eteläosassa sijaitsee yhdeksän hehtaarin laajuinen Kumpusaari, jonka itäpuolella on 20 metrin syvänne. Saaren länsiranta on mökitetty.
Järvi on luodattu ja siitä on julkaistu syvyyskartat. Järven tilavuudeksi on määritetty 60,02 miljoonaa kuutiometriä eli 0,060 kuutiokilometriä, jolloin sen keskisyvyydeksi tulee 9,8 metriä. Iso-Laukaan syvin kohta, jossa on 31 metriä syvää, sijaitsee järven keskivaiheilla . Yli kymmenesosa järvestä on vähintään 20 metriä syvä.
Järven rantaviivan pituus on 29,8 kilometriä. Ison-Laukaan länsirannalla levittäytyy pienehkö viljelysaukea. Järven rannoilla on useita pientaloja, pohjoisimmat rannat ovat kuitenkin varsin koskemattomia. Ison-Laukaan itäpuolella sijaitsee Viita-Lauas, järvien välisellä kannaksella on kulttuurimaisemaa. Länsipuolella sijaitsee Petäinen.
Vesistösuhteet.
Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Virmasveden alueella (14.72), jonka Keihäsjoen valuma-alueeseen (14.725) järvi kuuluu. Isoon-Laukaaseen virtaa etelästä Hirvonjoki. Järven vedenpinnan korkeus on 127,8 metriä mpy. Järven luusua sijaitsee pohjoisrannalla, josta lähtee lyhyt laskuoja Pääjärveen (27 ha), jonka korkeustaso on 0,2 metriä Iso-Lauasta alempi. Virran suunta on luoteeseen Ittalanjokea ja Matilanjokea Keihäsjärveen (52 ha), joka laskee mutkaista Keihäsjokea länteen Kuttajärveen, jonka korkeustaso on noin 30 metriä Iso-Lauasta alempi. Keihäsjoen valuma-alueeseen kuuluu 24 vähintään hehtaarin laajuista järveä, joista 12 on yli kymmenen hehtaarin laajuisia. Vain pienet Kalonlampi ja Tervo laskevat sen lähialueella järven lounaisrantaan. Iso-Lauas on alueen suurin järvi, sitä seuraavat Viita-Lauas (101 ha), Hoikkajärvi (57 ha) ja Luodejärvi (51 ha).